Nordjyllands Politi anholdt natten til torsdag en 28-årig tysk mand i Aalborg. Klokken 03.42 trækker den 28-årige nemlig en kniv og truer med at bruge den. - Han sidder med en gruppe på Nytorv i Aalborg og hygger sig, og ud af det blå trækker han ifølge anmelderen en 20 centimeter lang kniv og truer gruppen, fortæller vagtchef ved Nordjyllands Politi Carsten Kjær. Manden råber på engelsk: "I will cut you" og løber efterfølgende ad Bispensgade mod Vesterbro. Her træffer en politipatrulje manden. - De anholder og kropsvisiterer ham og finder så en kniv på 6,5 centimeter, så han har fået en overnatning herinde og så skal vi have snakket med ham her i formiddag, siger vagtchefen.

Opsummering:
En 28-årig tysker trak ud af det blå en kniv og truede med at bruge den.